प्रो॰ तुलसीदास:- मुर्दहिया जो मैंने लिया वह अपने गाँव की बहुत ही स्टेªटजिक लोकेषन थी। मुर्दहिया के पष्चिम तरफ सटा हुआ एक-डेढ़ फर्लांग दूरी पर दलितों की बस्ती थी। इसके बाद ब्राह्मणों की बस्ती फिर अहीर होते थे। ये तीन कम्युनिटी के लोग थे और करीब एक किलोमीटर के दायरें में बसे हुए थे। मुर्दहिया से हमारी बस्ती शुरू होती थी और फिर 2-3 किलोमीटर लम्बा जंगल पड़ता था। मुर्दहिया की स्टेªटजिक लोकेषन ये थी कि कही भी कोई भी काम हो मुर्दहिया होकर के ही जाना होता था। गाय, भैंस चराना ़स्कूल जाना वहीं मुर्दहिया से होकर ही रास्ता था। कोई दुकान जाना हो या बाजार, सारे रास्ते मुर्दहिया से गुजरते थे। इसलिए हर व्यक्ति का मुकाबला मुर्दहिया से था। कम से कम हमारी दलित बस्ती के हर आदमी का। मजदूर जा रहे हैं खेत में काम करने तो वहीं से होकर जाना होता है। इस तरह मुर्दहिया एक अभिन्न अंग की तरह हो गयी थी। इसीलिए हमने नाम मुर्दहिया रखा। मुर्दहिया एक व्यक्ति की आत्मकथा नही हैं बल्कि हमारे गाँव में किसी की भी आत्मकथा लिखी जाती तो भी उसका नाम मुर्दहिया ही होता मुर्दहिया कई मायने में आकर्षक थी जहाँ बहुत सारे काम सम्पन्न होते थे-खेती से लेकर चारवाही तक। वहीं पर मुर्दे दफनायें भी जाते थे और जलाए भी जाते थे और यहाँ तक जानवरों की खाल भी वहीं निकाली जाती थी। खाल निकल जाने के बाद हजारों की संख्या में गिद्ध वहाँ इकट्ठा हो जाते थे। बहुत गिद्ध होते थे। मांस खाकर गिद्ध उस कंकाल के पास घण्टों बैठे रहते थे। मुझे बड़ा आकर्षक लगता था। चुपचाप उनका बैठे रहना बड़ा आकर्षक लगता था। इसीलिए काफी लिखा है मैंने गिद्धों के बारे में। सच पूछिए जिस समय मैं लिख रहा था, गिद्धों के बारे में तो मेरे दिमाग में बार-बार खटखा आ रहा था कि लोग क्या सोचेंगे कि ये आदमी पागल है गिद्धों के बारे में लिख रहा है; आत्मकथाओं में। बाद में मैंने देखा कि वही सबसे ज्यादा प्रचलित हुआ। लोगों ने बड़ी तारीफ की है उसकी। तो मुर्दहिया कुछ इस तरह से आया। दूसरा जब मैं बनारस जा रहा था आजमगढ़ से। आकस्मिक रूप से ऐसी ही घटना हुई। बस में टिकट लेकर बैठा तो पास ही में काली-सी मिनी बस थी उसमें एक मुर्दा। उसका नाम ही था स्वर्गवास मेल। हमारी बस चली तो साथ-साथ, पीछे-पीछे मुर्दा गाड़ी भी चल दी। बस के साथ-साथ वह बनारस तक गयी। कभी आगे, कभी पीछे। इसकी भी कल्पना हरदम मेरे साथ उस यात्रा में चलती रही और ये तो सुन रखा था कि मणिकर्णिका घाट में जिसको जलाया जाता है उसको मुक्ति मिल ही जाती है और न जाने क्या-क्या। तो बनारस में, मैं उस दिन जिस दोस्त से परिचय हुआ था उन्हीं के वहाँ ठहरा, और दूसरे दिन मैं मणिकर्णिका ही गया पूछते-पूछते, देखने के लिए। वहाँ देखा कि गंगा की तलहटी तक मुर्दे जल रहे थे तो मुझे बड़े ही रोचक ये सब दृष्य लगे। मुर्दहिया और उसमें (मणिकर्णिका में) समानता लगी। बनारस का वह हिस्सा तो लीजंेड था ही। इसीलिए मेरे दिमाग में आया कि मुर्दहिया का दूसरा भाग मणिकर्णिका ही होगा।